CELEX: 32021D0609(01)
Language: sk
Date: 2021-06-07 00:00:00
Title: Rozhodnutie Komisie zo 7. júna 2021, ktorým sa zrušuje rozhodnutie 2009/17/ES 2021/C 219 I/01

9.6.2021   
               
               
                  SK
               
               
                  Úradný vestník Európskej únie
               
               
                  CI 219/1
               
            
         ROZHODNUTIE KOMISIE
         zo 7. júna 2021,
         ktorým sa zrušuje rozhodnutie 2009/17/ES
         (2021/C 219 I/01)
         EURÓPSKA KOMISIA,
         so zreteľom na Zmluvu o fungovaní Európskej únie,
         keďže:
         
                     (1)
                  
                  
                     Rozhodnutím Komisie 2009/17/ES (1) sa zriadil Výbor odborníkov pre vysielanie pracovníkov (ďalej len „výbor“) s cieľom poskytnúť podporu a pomoc členským štátom pri plnení ich povinností podľa smernice Európskeho parlamentu a Rady 96/71/ES (2).
                  
               
                     (2)
                  
                  
                     V roku 2019 bol nariadením Európskeho parlamentu a Rady (EÚ) 2019/1149 (3) zriadený Európsky orgán práce (ďalej len „orgán“) s cieľom pomáhať členským štátom a Komisii pri účinnom uplatňovaní a presadzovaní práva Únie v oblasti mobility pracovnej sily v celej Únii a systémov sociálneho zabezpečenia v rámci Únie vrátane vysielania pracovníkov.
                  
               
                     (3)
                  
                  
                     Podľa článku 4 nariadenia (EÚ) 2019/1149 má orgán pomáhať členským štátom a Komisii pri zlepšovaní prístupu k informáciám, podporovať dodržiavanie pravidiel a spoluprácu medzi členskými štátmi pri jednotnom, účinnom a efektívnom uplatňovaní a presadzovaní práva Únie týkajúceho sa mobility pracovnej sily v celej Únii, koordinovať systémy sociálneho zabezpečenia v rámci Únie a vykonávať mediáciu a uľahčovať riešenie sporov.
                  
               
                     (4)
                  
                  
                     Úlohy orgánu podľa článku 4 nariadenia (EÚ) 2019/1149 zahŕňajú časť úloh, ktoré predtým vykonával výbor, okrem iného výmenu informácií o administratívnej spolupráci a pomoci v otázkach vykonávania podľa článku 2 rozhodnutia Komisie 2009/17/ES.
                  
               
                     (5)
                  
                  
                     Rozhodnutie 2009/17/ES by sa preto malo zrušiť,
                  
               ROZHODLA TAKTO:
         
            Článok 1
            Rozhodnutie 2009/17/ES sa zrušuje.
         
         
            Článok 2
            Toto rozhodnutie sa uplatňuje od 26. mája 2021.
         
         
            V Bruseli 7. júna 2021
            
               
                  Za Komisiu
               
               Nicolas SCHMIT
               
                  člen Komisie
               
            
         
         
            (1)  2009/17/ES: Rozhodnutie Komisie z 19. decembra 2008, ktorým sa zriaďuje Výbor odborníkov pre vysielanie pracovníkov (Ú. v. EÚ L 8, 13.1.2009, s. 26).
         
            (2)  Smernica Európskeho parlamentu a Rady 96/71/ES zo 16. decembra 1996 o vysielaní pracovníkov v rámci poskytovania služieb (Ú. v. ES L 18, 21.1.1997, s. 1).
         
            (3)  Nariadenie Európskeho parlamentu a Rady (EÚ) 2019/1149 z 20. júna 2019, ktorým sa zriaďuje Európsky orgán práce a ktorým sa menia nariadenia (ES) č. 883/2004, (EÚ) č. 492/2011 a (EÚ) 2016/589 a ktorým sa zrušuje rozhodnutie (EÚ) 2016/344 (Ú. v. EÚ L 186, 11.7.2019, s. 21).